Diari Oficial de la Generalitat Valenciana


Sumari del DOGV 5721, del 11-03-2008 (2008/2653)

Informació pública de la modificació de les bases particulars del concurs per a l'aprovació i adjudicació del Programa d'Actuació Integrada Sector 9.A, Palmar, del Pla General d'Ordenació Urbana de Benicarló.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2653


Data del document
:   30-01-2008

Organisme emissor
:   Ajuntament de Benicarló

Tipus de document
:   Concurs

Descriptors 

:   * Benicarló
    * pla d'urbanisme
    * licitació
    * obres públiques
    * contracte d'obres
    * administració local

Informació pública de la modificació de les bases particulars del concurs per a l'aprovació i adjudicació del Programa d'Actuació Integrada Sector 9.A, Palmar, del Pla General d'Ordenació Urbana de Benicarló. [2008/2653]  
La corporació municipal, en la sessió plenària que va tenir lloc el dia 27 de desembre de 2007, amb caràcter ordinari i en primera convocatòria, va adoptar, entre altres, el següent acord:  
Punt 9é. Dictamen sobre la proposta de modificació de les bases particulars del concurs per a l'aprovació i adjudicació del Programa d'Actuació Integrada Sector 9.A, Palmar, del Pla General d'Ordenació Urbana de Benicarló. Es sotmet a consideració la proposta del tinent d'alcalde delegat de l'Àrea d'Urbanisme, de 29 de novembre de 2007:  
I. En el Diari Oficial de la Comunitat Valenciana número 5.408, de data 15 de desembre de 2006, es va publicar l'Ordre de 13 de desembre de 2006, del conseller de Territori i Habitatge, per la qual es va aprovar el model tipus de bases particulars per a l'adjudicació de programes d'actuació integrada, les quals, en establir el «preu de licitació» (base XI) determinen que aquest preu cert de licitació serveix exclusivament de base per al càlcul de la garantia provisional.  
II. En data 24 de gener de 2007, el Ple de l'Ajuntament va acordar aprovar les bases particulars reguladores de la programació de l'actuació integrada «sector 9.A, Palmar» del Pla General d'Ordenació Urbana de Benicarló. En la base XVIII «Garanties», s'estableix el següent:  
«S'estableix com a garantia provisional un percentatge del 2% sobre el pressupost de càrregues d'urbanització que s'estableix provisionalment en 2.100.000 \ més l'estimació de 2.000.000 \ per a la realització dels accessos a la CN-340.  
Esta quantitat estimada com a càrregues d'urbanització es considera preu cert de licitació i té caràcter de màxim.   
La garantia definitiva s'estableix en el 10% de les càrregues d'urbanització.  
Tanmateix, en aquest preu cert de licitació no es troben incloses les quantitats estimades per a les obres d'endegament de la rambla d'Alcalà, ni les obres d'urbanització d'aquelles obres que completen la totalitat del sector 9».  
En conseqüència, d'acord amb la proposta referida i el dictamen de la Comissió Informativa d'Urbanisme i Medi Ambient, la corporació, per unanimitat de les persones assistents, acorda:  
Primer. Modificar la base XVIII, Garanties, de las bases particulars que regeixen la programació de l'actuació integrada «sector 9.A, Palmar» del Pla General d'Ordenació Urbana de Benicarló, aprovades per l'Acord del Ple de la corporació, de data 24 de gener de 2007, en els següents termes:  
On diu:  
«Esta quantitat estimada com a càrregues d'urbanització es considera preu cert de licitació i té caràcter de màxim».  
Ha de dir:  
«Este preu de licitació s'estableix exclusivament amb l'objectiu d'establir el càlcul de la garantia provisional».  
Segon. Traslladar aquest acord a l'Ajuntament de Peñíscola, als efectes previstos en l'article 294 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística (ROGTU).  
Tercer. Ordenar la publicació del present acord en el Diario Oficial de la Unión Europea, en el Diari Oficial de la Comunitat Valenciana i en el Butlletí Oficial de la Província de Castelló, indicant que contra aquest, que posa fi a la via administrativa, es pot interposar un recurs de reposició davant el mateix òrgan que el va dictar en el termini d'un mes (art. 52 de la Llei 7/1985, de 2 d'abril, Reguladora de les Bases del Règim Local, i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), o bé, directament, un recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos (art. 10, 15 i 16 de la Llei 29/1998, de 13 de juliol, Reguladora de la Jurisdicció Contenciosa Administrativa). Aquests terminis es computaran des de l'endemà de la publicació d'aquest acord en el Butlletí Oficial de la Província de Castelló. No obstant això, les persones interessades poden interposar qualsevol altre recurs que estimen convenient.  
Benicarló, 30 de gener de 2008.- El tinent d'alcalde delegat de l'Àrea d'Urbanisme: Antonio Cuenca Caballero.